

**MINISTERUL SÃNÃTÃŢII**

**INSPECŢIA SANITARĂ DE STAT**

Str. Cristian Popişteanu nr.1-3, 010024, Bucureşti, ROMANIA

Telefon: 021 / 3072557, email [iss2@ms.ro](mailto:iss2@ms.ro)

Nr

**RAPORT**

**referitor la acţiunea tematică de control pentru**

**verificarea conformităţii apelor de îmbăiere – AUGUST 2024**

În conformitate cu Planul naţional de acţiuni tematice de control în sănătate publică pentru anul 2024 şi ţinând cont de atribuţiile Ministerului Sănătăţii de a asigura verificarea conformităţii apelor de îmbăiere, în calitate de autoritate competentă în acest domeniu *(HG nr. 88/2004 pentru aprobarea Normelor de supraveghere, inspecţie sanitară şi control al zonelor naturale utilizate pentru îmbăiere, cu modificările şi completările ulterioare, HG nr. 459/2002 privind aprobarea Normelor de calitate pentru apa din zonele naturale amenajate pentru îmbăiere, cu modificările şi completările ulterioare, HG nr. 546/2008 privind gestionarea calităţii apei de îmbăiere, cu modificările şi completările ulterioare, Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei)*, Inspecţia Sanitară de Stat a organizat şi coordonat în perioada **01.07 – 30.08.2024** acţiunea tematică de control pentru verificarea conformităţii apelor de îmbăiere, cu două perioade de raportare (pentru luna iulie și august).

Obiectivele acţiunii tematice au constat în:

* evaluarea calităţii apei de îmbăiere în zone naturale neamenajate
* controlul zonelor naturale de îmbăiere amenajate
* verificarea respectării normelor de igienă la bazinele de înot, piscine şi ştranduri
* prelevare probe de apă.

În cadrul acestei acţiuni (perioada de raportare august 2024) au fost efectuate următoarele controale:

* evaluarea calităţii apei de îmbăiere în zone naturale neamenajate pentru 5 zone catagrafiate;
* controlul zonelor naturale de îmbăiere amenajate pentru 24 zone catagrafiate;
* verificarea respectării normelor de igienă la 313 obiective din care 22 bazine de înot, 242 piscine şi 49 ştranduri.

Pentru deficienţele constatate în cadrul controalelor privind verificarea respectării normelor de igienă în zonele naturale amenajate, neamenajate, la bazinele de înot, piscine şi ştranduri au fost aplicate următoarele **sancţiuni contravenţionale:**

* **Amenzi: 41 în valoare de 240.200 lei**
* **Avertismente: 46**
* **Suspendarea activității la 3 obiective** (1 bazin și 2 piscine) din Dolj, Neamț și București.

De asemenea, inspectorii sanitari **au interzis utilizarea apei de îmbăiere la 1 piscină.**

**I. Evaluarea calităţii apei de îmbăiere în zone naturale neamenajate**

În cele 5 puncte de monitorizare a calităţii apei de îmbăiere în zone naturale neamenajate (ex. Constanța, Covasna, Satu Mare) au fost recoltate 6 probe de apă care au fost conforme.

1. **Controlul zonelor naturale de îmbăiere amenajate**

În cele 24 puncte de monitorizare a calităţii apei în zone de îmbăiere amenajate (ex. Brăila, Constanța, Ialomița, Tulcea) au fost recoltate 3 probe de apă care sunt conforme.

1. **Verificarea respectării normelor de igienă la bazinele de înot, piscine şi ştranduri**

Pe parcursul acţiunii de control la bazinele de înot, piscine şi ştranduri au fost recoltate 322 probe de apă, din care 232 probe au fost conforme (circa 72%), 82 probe au fost neconforme (circa 25%), iar 10 probe erau în lucru la data comunicării la Inspecția Sanitară de Stat a rapoartelor de control de către DSP-uri.

Normele de igienă privind bazinele de înot, piscine şi ştranduri fac referire în principal la următoarele aspecte: elemente legate de construcţia bazinelor/piscinelor, parametrii de analiză microbiologică şi frecvenţa de recoltare pentru apa de îmbăiere, evaluarea calităţii apei de îmbăiere, ritmului de primenire al apei şi de spălare şi dezinfecţie a bazinelor, registre, regulamente privind utilizarea piscinelor/bazinelor.

**Principalele neconformităţi privind normele de igienă în zonele naturale amenajate, neamenajate, la bazinele de înot, piscine şi ştranduri** identificate în cadrul controalelor efectuate de către inspectorii sanitari sunt:

- lipsă pediluviu sau alt sistem care asigură condiții similare pentru dezinfecția picioarelor;

– nerespectarea normelor de igienă privind întreținerea, spălarea și dezinfectarea bazinelor de înot;

- suprafețe deteriorate la pereți cu vopseaua exfoliată, pediluviul nefuncțional, iar zonele de paviment adiacente bazinelor prezintă fisuri;

- nu există marcarea vizibilă a adâncimii bazinului, realizată pe marginea acestuia la intrarea în bazin în locurile corespunzătoare adâncimilor minime și maxime, în zonele în care adâncimea crește brusc peste 1,5 m și la mijlocul bazinului;

- nu se asigură bară de protectie la intrare şi în bazinele cu apă de îmbăiere;

- nu a fost consemnat în regulamentul de funcționare, numărul maxim de persoane admis simultan în bazine;

- lipsă vestiare, grupuri sanitare și dușuri separate pentru femei și bărbați;

- adâncimea bazinului destinat copiilor nu este marcată vizibil

- lipsa și/sau asigurarea în cantități suficiente a produselor biocide și/sau a produselor de curățenie;

- nu se cunoaște modul de utilizare a produsului biocid folosit pentru dezinfecția apei din piscină;

- stocuri insuficiente de dezinfectanți;

- nu a fost făcută dovada buletinelor de analize a apelor de îmbăiere cu frecvența stabilită în Ordinul nr. 119/2014;

- utilizarea apei de îmbăiere care nu corespunde normelor de igienă, respectiv depășirea parametrilor fizico-chimici și bacteriologici prevazuți de Ordinul nr. 119/2014;

- lipsa buletinelor de analiză privind calitatea apei de îmbăiere, respectiv lipsa monitorizarării calității apei de îmbăiere;

- lipsa autorizației sanitare de funcționare;

- nu este întocmit Planul de supraveghere și control intern de funcționare al piscinei;

- nu se face dovada dezinfecției apei de îmbăiere;

- neîntreținerea stării de curățenie a grupurilor sanitare;

- neconsemnarea parametrilor chimici măsurați cu trusa din dotare, conform frecvenței prevăzută de Ordinul nr. 119/2014;

- lipsa contractului de monitorizare a calitătii apei de îmbaiere;

- în registrul de evidență a calității apei de îmbăiere nu se consemnează corespunzător monitorizarea calității apei de îmbăiere, la toate rubricile prevăzute de Ordinului nr. 119/2014;

- nepăstrarea dovezii de anunțare a serviciului de mentenanță în cazul unei defecțiuni care poate afecta calitatea apei de îmbăiere;

- personalul angajat nu face dovada controlului medical periodic prin cabinet de medicina muncii;

- dezinfecția vestelor de salvare se realizează necorespunzător;

- lipsa certificării instruirii profesionale a personalului privin însușirea noțiunilor fundamentale de igienă;

- nu există afișat Regulamentul privind utilizarea piscinelor și măsurile de igienă afișate la loc vizubil;

- nerespectarea frecvenței pentru monitorizarea calității apei, prevăzută în Ordinul MS nr. 119/2014;

- lipsa buletinelor de analiză a calității apei de îmbăiere;

- lipsa spațiului de depozitare materiale și ustensile pentru curățenie;

- suprafețe de lucru neigienizate corespunzător;

- nepurtarea echipamentului;

- lipsa fişelor de aptitudine pentru personal;

- lipsa cursurilor privind însuşirea noţiunilor fundamentale de igienă;

- registrul de evidență a calității apei este incomplet;

- în unele zone pereţii prezintă mucegai, igrasie;

- neutilizarea corectă a produsului biocid respectiv nedozarea corespunzătoare a acestuia conform instrucțiunilor producătorului;

- nerespectarea măsurilor de igienă pentru întreținerea piscinei și prezența nisipului în piscină;

- regulamentul privind utilizarea piscinei și măsurile de igienă nu este afișat la loc vizibil și accesibil utilizatorilor;

- personalul angajat nu are monitorizată starea de sănătate prin serviciul de medicina muncii, conform prevederilor HG nr. 355/2007;

- trusa sanitară pentru acordarea primului ajutor este incompletă.

Pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii apelor de îmbăiere pentru luna august 2024, la care au fost depistate deficienţe şi abateri de la prevederile legislative în vigoare.